விளையாட்டில் ஜொலிக்க வேண்டும் என்ற கனவோடு உலவும் பெருவாரியான மணிப்பூர்வாசிகளைப் போலவே சரிதாவும் சாதாரண குடும்ப பின்னணியைக் கொண்டவர்தான். அதனால் இவர் அந்த உயரத்தை எட்டுவதற்கு கடினமாக உழைக்க வேண்டியிருந்தது. வீட்டையே தனக்கான உடற்பயிற்சி நிலையமாக மாற்றிக் கொண்டார். வீட்டில் உள்ள உபகரணங்களைக் கொண்டே உடற்பயிற்சியை மேற்கொண்டார். அவரது பயிற்சிக்குத் தேவையான எந்த ஒரு வசதியையும் செய்து கொடுக்க முடியாத நிலையிலே அவரது குடும்பச் சூழல் இருந்துள்ளது.